ZurichNLP/romansh-municipal-text-corpus huggingface dataset:
Rumantsch: Ils 11 da settember 2024 ha il parlament communal Ilanz/Glion concediu in credit d'impegn supplementar da CHF 470'000.00 plus in'eventuala carischia per l'avertura digl areal da commerci Rueun vest. A caschun dalla revisiun parziala dalla planisaziun locala ei il territori el vest digl anteriur areal militar vegnius partius tier alla zona d'industria e da commerci. Quei per il motiv ch'ei dat dil commerci ina damonda per plazzas da lavur. Igl areal da commerci posseda gia oz in access alla via cantunala. Enteifer la parcella 10047 ei previu ina via d'avertura centrala (mira plan giusut).
Deutsch: Am 11. September 2024 hat das Gemeindeparlament Ilanz/Glion für die Erschliessung des Gewerbegebiets in Rueun West einen zusätzlichen Verpflichtungskredit von CHF 470'000.00 zuzüglich einer allfälligen Teuerung gesprochen. Anlässlich der Teilrevision der Ortsplanung wurde das Gebiet westlich des ehemaligen Militärareals in eine Industrie- und Gewerbezone umgezont, da seitens des Gewerbes eine Nachfrage für Arbeitsplatzstandorte besteht. Das Gewerbegebiet verfügt bereits heute über einen Anschluss an die kantonale Hauptstrasse. Innerhalb der Parzelle 10047 ist eine mittige Feinerschliessungstrasse vorgesehen (siehe Plan unten).
Rumantsch: Entochen ussa maunca ina basa legala che regla l'activitad e las cumpetenzas dalla vischnaunca el rom da sia politica d'energia. Plinavon ston las disposiziuns legalas davart igl incasso dalla gestiunaria dalla reit «Repower AG» per l'utilisaziun dil terren public vegnir scaffidas. La lescha d'energia dalla vischnaunca Ilanz/Glion (Lescha d'energia; LEn) ei vegnida approbada cun midadas. Denter auter ein l'utilisaziun dils imports fixai per projects d'energia dalla vischnaunca sco era l'accumulaziun d'in fondo d'energia vegni strihai.
Deutsch: Bislang fehlt eine gesetzliche Grundlage, welche die Tätigkeit und Befugnisse der Gemeinde im Rahmen ihrer Energiepolitik regelt. Zudem müssen die gesetzlichen Bestimmungen für die Erhebung der Abgabe durch die Netzbetreiberin «Repower AG» für die Nutzung von öffentlichem Grund und Boden geschaffen werden. Das Energiegesetz der Gemeinde Ilanz/Glion (Energiegesetz; EnerG) wurde mit Änderungen genehmigt. Unter anderem wurden die Verwendung der vereinnahmten Beträge für Energie-Projekte der Gemeinde wie auch die Äufnung eines gemeindeeigenen, zweckgebundenen Energiefonds gestrichen.
Rumantsch: La cumissiun per la constituziun ch'ei vegnida nominada dalla suprastonza communala ha elavurau in sboz dalla constituziun communala el senn dall'iniziativa ch'ei vegnida acceptada dil pievel. Il parlament communal ha decidiu d'eleger ina cumissiun predeliberonta per la cussegliaziun davart la revisiun totala dalla constituziun. Quei muort la dimensiun, cumplexitad e l'impurtonza dalla fatschenta. Ella cumissiun predeliberonta ein Annette Cola, Ivo Frei, Gierina Gabriel, Manuel Montalta e Claudio Quinter vegni elegi. Quella cumissiun predeliberescha la revisiun totala per mauns dil parlament e dalla votaziun all'urna.
Deutsch: Die Verfassungskommission, eingesetzt durch den Gemeindevorstand, hat einen Entwurf der Gemeindeverfassung im Sinne der angenommenen Volksinitiative erarbeitet. Das Gemeindeparlament hat beschlossen, für die Beratung der Totalrevision der Gemeindeverfassung eine vorberatende Kommission einzusetzen. Dies aufgrund der Dimension, Komplexität und Wichtigkeit des Geschäfts. In die vorberatende Kommission wurden Annette Cola, Ivo Frei, Gierina Gabriel, Manuel Montalta und Claudio Quinter gewählt. Diese Kommission wird die Vorlage zuhanden des Parlaments und der Urnenabstimmung vorberaten.
Rumantsch: La suprastonza communala ha rispundiu all'incumbensa Frei pertuccont catalog da mesiras per igl augment dall'attractivitad dalla vischnaunca. Il parlament communal ei cun la proposta da liquidar l'incumbensa Frei buca cuntents. L'incumbensa Frei vegn perquei buca liquidada. Denter auter vegnan ils resultats dil process da strategia ch'ei vegnius lantschaus spitgai giu.
Deutsch: Der Gemeindevorstand hat den Auftrag Frei betreffend Massnahmenkatalog zur Attraktivitätssteigerung der Gemeinde beantwortet. Das Gemeindeparlament ist mit dem Antrag auf Erledigung und Abschreibung nicht einverstanden. Der Auftrag Frei wurde nicht abgeschrieben. Unter anderem werden die Resultate aus dem lancierten Strategieprozess abgewartet.
Rumantsch: Sin fundament da reacziuns repetidas dallas persunas d'instrucziun e dalla direcziun da scola en connex cun la problematica creschenta da scolaras e scolars dalla scola Ilanz/Glion cun disturbis da secuntener e cun la munconza structurala da mesiras nunbirocraticas sco era da purschidas da sustegn adattadas ei il cussegl da scola s'exprimius per formar ina gruppa da lavur «TimeWin» ch'eruescha ed examinescha mesiras e purschidas sin plaun communal e/ni regiunal e sa aschia proponer al cussegl da scola mesiras d'agir corrispundentas sin basa da quei.
Deutsch: Aufgrund wiederholter Rückmeldungen seitens Lehrerschaft und Schulleitung in Bezug auf die zunehmende Problematik verhaltensauffälliger Schülerinnen und Schüler an der Schule Ilanz/Glion und dem strukturellen Mangel niederschwelliger Massnahmen sowie geeigneter Unterstützungsangebote, hat sich der Schulrat für die Bildung einer Arbeitsgruppe «TimeWin» ausgesprochen, welche Massnahmen und Angebote auf kommunaler und/oder regionaler Ebene eruieren, prüfen und dem Schulrat darauf basierend entsprechende Handlungsmassnahmen vorzuschlagen hat.
Rumantsch: Il concept «Batterdalas» possibilitescha in setting d'emprender individualisau. La lavur pedagogica sebasa sin ina tenuta orientada alla soluziun e las resursas sco era l'orientaziun allas fermezias. El rom d'ina promoziun parzialmein integrativa senza adattaziun dallas finamiras dall'instrucziun vegn igl affon promovius e rinforzaus en sias pusseivladads da surmuntar las difficultads ch'el ha giu entochen ussa. El «Batterdalas» duein las scolaras ed ils scolars examinar lur musters da secuntener ed eventualmein empruar dad ir novas vias cun il sustegn dallas persunas d'instrucziun.
Deutsch: Das Konzept «Batterdalas» ermöglicht ein individualisiertes Lernsetting. Der pädagogischen Arbeit liegen eine lösungs- und ressourcenorientierte Haltung sowie die Stärkenorientierung zugrunde. Das Kind wird im Rahmen einer teilintegrativen Förderung ohne Lernzielanpassung mit dem Ziel, die bisherigen Schwierigkeiten überwinden zu lernen, gefördert und in seinen Möglichkeiten gestärkt. In gezielter Selbstreflexion sollen die Lernenden im «Batterdalas» ihre Verhaltensmuster überprüfen und gegebenenfalls mit Unterstützung der Lehrpersonen versuchen neue Wege zu gehen.
Rumantsch: Ils 11 da settember 2024 ha il parlament communal Ilanz/Glion concediu in credit d'impegn supplementar da CHF 470'000.00 plus in'eventuala carischia per l'avertura digl areal da commerci Rueun vest. A caschun dalla revisiun parziala dalla planisaziun locala ei il territori el vest digl anteriur areal militar vegnius partius tier alla zona d'industria e da commerci. Quei per il motiv ch'ei dat dil commerci ina damonda per plazzas da lavur. Igl areal da commerci posseda gia oz in access alla via cantunala. Enteifer la parcella 10047 ei previu ina via d'avertura centrala (mira plan aschuntau).
Deutsch: Am 11. September 2024 hat das Gemeindeparlament Ilanz/Glion für die Erschliessung des Gewerbegebiets in Rueun West einen zusätzlichen Verpflichtungskredit von CHF 470'000.00 zuzüglich einer allfälligen Teuerung gesprochen. Anlässlich der Teilrevision der Ortsplanung wurde das Gebiet westlich des ehemaligen Militärareals in eine Industrie- und Gewerbezone umgezont, da seitens des Gewerbes eine Nachfrage für Arbeitsplatzstandorte besteht. Das Gewerbegebiet verfügt bereits heute über einen Anschluss an die kantonale Hauptstrasse. Innerhalb der Parzelle 10047 ist eine mittige Feinerschliessungstrasse vorgesehen (siehe Planbeilage).
Rumantsch: Ils 23 d'october 2024 ha il parlament communal Ilanz/Glion approbau l'execuziun dil dretg da cumpra per la parcella nr. 485 el quartier center dalla staziun (areal Maissen) sco era concediu in credit d'impegn ell'altezia da CHF 5.65 miu. per la cumpra dalla parcella unanimamein per mauns dalla votaziun all'urna. Las votantas ed ils votants vegnan a decider definitivamein il matg 2025 ni settember 2025. La vischnaunca Ilanz/Glion posseda dapi ils 28 da zercladur 2021 in dretg da cumpra ch'ei impurtaus el cudisch funsil. Il dretg da cumpra vala entochen ils 30 da zercladur 2026 e sa tenor contract vegnir exequius da tut temps. Igl areal Maissen sesanfla all'entrada orientala dil marcau da Glion sper la via cantunala en direcziun da Castrisch visavi digl edifeci vegl dalla Migros. Proprietaria digl areal Maissen ei la Repower SA. Suenter la realisaziun dalla via d'access Via Resgia ed il brat da terren denter ils vischins cunfinonts resta ina surfatscha utilisabla da 6'329 m2. Quella ei decisiva per calcular il prezi da cumpra ch'ei da pagar alla Repower SA. Igl areal Maissen fuorma ina part dil plan da quartier center dalla staziun ch'ei vegnius mess en vigur igl onn 2023.
Deutsch: Am 23. Oktober 2024 hat das Gemeindeparlament Ilanz/Glion die Ausübung des Kaufrechts für die Parzelle Nr. 485 des Quartiers Zentrum Bahnhof (Areal Maissen) sowie die Gewährung eines Verpflichtungskredits in der Höhe von CHF 5.65 Mio. für den Erwerb ebendieser einstimmig zuhanden der Urnenabstimmung verabschiedet. Die Stimmbevölkerung wird im Mai 2025 oder September 2025 darüber abschliessend befinden. Die Gemeinde Ilanz/Glion verfügt seit dem 28. Juni 2021 über ein im Grundbuch vorgemerktes Kaufrecht für diese Parzelle. Das Kaufrecht wurde bis zum 30. Juni 2026 vereinbart und kann gemäss Vertrag jederzeit ausgeübt werden. Das Areal Maissen liegt am östlichen Ortseingang von Ilanz an der Kantonsstrasse nach Castrisch gegenüber dem alten Migros Gebäude. Eigentümerin des Areals Maissen ist die Repower AG. Nach der Realisierung der Zufahrtsstrasse Via Resgia und dem ausgehandelten Landabtausch zwischen den Anstössern verbleibt eine Nutzfläche von 6'329 m2. Diese ist massgebend für die Berechnung des an die Repower AG zu entrichtenden Kaufpreises. Das Areal Maissen bildet Bestandteil des Quartierplans Zentrum Bahnhof, der im Jahr 2023 in Kraft gesetzt wurde.
Rumantsch: Plinavon ha il parlament communal Ilanz/Glion decidiu unanimamein la cumpra dil provediment d'aua e dall'ovra hidraulica cun aua da beiber dalla fundaziun dallas dominicanas da Glion e deliberau persuenter in credit brut dad CHF 1'800'000.00. L'uniun «Institut St. Joseph» resp. la fundaziun actuala dallas soras dominicanas da Glion posseda e meina dapi la fundaziun in agen provediment d'aua. Grazia all'atgna aua han las soras dominicanas da Glion saviu metter en funcziun igl onn 2016 ina nova ovra hidraulica cun aua da beiber. Dapi igl onn 2020 ein il cussegl da fundaziun dallas soras dominicanas da Glion e la vischnaunca Ilanz/Glion en tractativas pertuccont la vendita resp. la cumpra dil provediment d'aua e dall'ovra hidraulica cun aua da beiber. Encunter quella decisiun sa tenor art. 32 al. 1 lit. b cef. 2 dalla constituziun communala vegnir instradau il referendum facultativ.
Deutsch: Zudem hat das Gemeindeparlament Ilanz/Glion einstimmig den Kauf der Wasserversorgung und des Trinkwasserkraftwerks der Stiftung der Ilanzer Dominikanerinnen beschlossen und dafür einen Bruttokredit von CHF 1'800'000.00 gesprochen. Der Verein «Institut St. Joseph» bzw. die heutige Stiftung der Ilanzer Dominikanerinnen besitzt und betreibt seit der Gründung eine eigene Wasserversorgung. Dank dem eigenen Wasser konnte im Jahr 2016 ein neues Trinkwasserkraftwerk durch die Ilanzer Dominikanerinnen in Betrieb genommen werden. Seit dem Jahr 2020 sind der Stiftungsrat der Ilanzer Dominikanerinnen und die Gemeinde Ilanz/Glion im Austausch und in Verhandlung betreffend Verkauf bzw. Kauf der Wasserversorgung und des Trinkwasserkraftwerks. Gegen diesen Entscheid kann gemäss Art. 32 Abs. 1 lit. b Ziff. 2 der Gemeindeverfassung das fakultative Referendum ergriffen werden.
Rumantsch: Tenor art. 35 al. 1 lit. c cef. 1 dalla constituziun communala ei il parlament communal responsabels per l'elecziun dil cussegl da scola. Julian Bertogg da Castrisch ha demissiunau cun scriver dils 19 d'uost 2024 per immediat sco commember dil cussegl da scola. Il sulet candidat, Flavio Elvedi da Glion, ei vegnius elegius unanimamein el cussegl da scola.
Deutsch: Gemäss Art. 35 Abs. 1 lit. c Ziff. 1 der Gemeindeverfassung ist das Gemeindeparlament für die Wahl des Schulrats zuständig. Julian Bertogg aus Castrisch hat mit Schreiben vom 19. August 2024 per sofort als Mitglied des Schulrats demissioniert. Der einzige Kandidat, Flavio Elvedi aus Ilanz, wurde einstimmig in den Schulrat gewählt.
Rumantsch: Il parlament communal ha decidiu d'eleger ina cumissiun predeliberonta per sefatschentar cun la revisiun dalla planisaziun locala, quei en vesta alla dimensiun, cumplexitad e l'impurtonza dalla fatschenta. Ella cumissiun predeliberonta ein Jan Berni da Castrisch, Sarina Casanova da Glion, Daniel Candinas da Rueun, Kurt Vieli da Glion e Thomas Zinsli da Riein vegni elegi. Quella cumissiun predeliberescha la revisiun per mauns dil parlament e dalla votaziun all'urna.
Deutsch: Das Gemeindeparlament hat beschlossen, für die Beratung der Revision der Ortsplanung eine vorberatende Kommission einzusetzen, dies aufgrund der Dimension, Komplexität und Wichtigkeit des Geschäfts. In die vorberatende Kommission wurden Jan Berni aus Castrisch, Sarina Casanova aus Ilanz, Daniel Candinas aus Rueun, Kurt Vieli aus Ilanz und Thomas Zinsli aus Riein gewählt. Diese Kommission wird die Revision zuhanden des Parlaments und der Urnenabstimmung vorberaten.
Rumantsch: Ils 27 da november 2024 ha il parlament communal Ilanz/Glion approbau a caschun da sia davosa sesida digl onn il preventiv per igl onn 2025 e quei cun entginas adattaziuns en cumparegliaziun cun la proposta dalla suprastonza communala. Las adattaziuns decididas pertuccan cunzun il quen current. Il quen da gudogn e sperdita prevesa in gudogn da rodund 260'000 francs. El quen d'investiziun ein investiziuns nettas da rodund 3.5 miu. francs planisadas.
Deutsch: Am 27. November 2024 hat das Gemeindeparlament Ilanz/Glion anlässlich seiner letzten Sitzung in diesem Jahr das Budget für das Jahr 2025 genehmigt, im Vergleich zum Antrag des Gemeindevorstands mit einigen Anpassungen. Die beschlossenen Anpassungen betreffen insbesondere die Erfolgsrechnung. Die Erfolgsrechnung sieht einen Gewinn von rund 260'000 Franken vor. Es sind Nettoinvestitionen von rund 3.5 Mio. Franken geplant.
Rumantsch: Il pei da taglia resta tier 100 pertschien dalla taglia cantunala sempla. Senza midadas resta era la quota per igl acquist da beins immobiliars entras persunas digl exteriur tier 100 pertschien.
Deutsch: Der Steuerfuss bleibt bei 100 Prozent der einfachen Kantonssteuer. Unverändert bei 100 Prozent bleibt auch die Quote für den Grundstückserwerb durch Personen im Ausland.
Rumantsch: Ultra da quei ha il president communal presentau la planisaziun da finanzas per ils onns 2026 entochen 2030 ch'il parlament ha priu per enconuschientscha. Ella planisaziun da finanzas vegn demussau cun tgei investiziuns ch'igl ei da quintar ils proxims onns.
Deutsch: Ausserdem wurde die Finanzplanung für die Jahre 2026 bis 2030 vom Gemeindepräsidenten vorgestellt und dem Parlament zur Kenntnis gebracht. In der Finanzplanung wird aufgezeigt, mit welchen Investitionen in den nächsten Jahren zu rechnen ist.
Rumantsch: Il parlament communal ha surdau parzialmein l'incumbensa Bianchi pertuccont verificaziun ed adattaziun dalla finanziaziun dil bogn aviert Ilanz/Glion. Entochen la proxima sesiun da bogn vegn il menaschi analisaus.
Deutsch: Das Gemeindeparlament hat den Auftrag Bianchi betreffend Überprüfung und Anpassung der Finanzierung des Schwimmbads Ilanz/Glion teilweise überwiesen. Bis zur nächsten Badesaison wird der Betrieb unter die Lupe genommen.
Rumantsch: «Nus essan il center persistent e pulsont dalla Surselva», aschia senumna la visiun dalla vischnaunca Ilanz/Glion. Il parlament communal ha priu per enconuschientscha la basa normativa (visiun, missiun, valurs). Quella basa ei vegnida elavurada d'ina gruppa da lavur cun representantas e representants dalla populaziun sco era da tut ils secturs impurtonts (economia, turissem, sanadad, formaziun, e.a.v.). Martin Bühler, cusseglier guvernativ e cau dil departament da finanzas e vischnauncas dil cantun Grischun, ha referiu davart l'impurtonza d'ina basa normativa resp. dalla concepziun d'ina strategia.
Deutsch: «Wir sind das nachhaltige und pulsierende Zentrum der Surselva», so lautet die Vision der Gemeinde Ilanz/Glion. Das Gemeindeparlament hat die normative Basis (Vision, Mission, Werte) zur Kenntnis genommen. Diese Basis wurde durch eine breit abgestützte Arbeitsgruppe mit Vertreterinnen und Vertretern aus der Bevölkerung sowie allen weiteren Sektoren (Wirtschaft, Tourismus, Gesundheitswesen, Bildung, usw.) erarbeitet. Martin Bühler, Regierungsrat und Vorsteher des Departements für Finanzen und Gemeinden des Kantons Graubünden, hat über die Bedeutung einer normativen Basis bzw. strategischen Ausrichtung referiert.
Rumantsch: Ils 19 da fevrer 2025 ha il parlament communal Ilanz/Glion a caschun da sia emprema sesida digl onn decidiu sin proposta dil biro parlamentar ina revisiun parziala dalla lescha davart l'indemnisaziun d'autoritads e da cumissiuns dalla vischnaunca Ilanz/Glion. Quella preveseva entochen uss ina clausla d'index per tut las indemnisaziuns. Las indemnisaziun duevan tenor quella vegnir adattadas (en cass d'ina midada digl index per silmeins 5 puncts) tenor igl index naziunal dils prezis da consum (UFIML/BIGA). Cun la revisiun parziala decidida vegn desistiu da quella clausla d'index.
Deutsch: Am 19. Februar 2025 hat das Gemeindeparlament Ilanz/Glion anlässlich seiner ersten Sitzung im neuen Jahr auf Antrag des Parlamentsbüros eine Teilrevision des Gesetzes über die Entschädigung von Behörden und Kommissionen der Gemeinde Ilanz/Glion beschlossen. Dieses sah bisher eine Indexklausel für sämtliche Entschädigungen vor. Die Entschädigungen sollten demnach nach dem Landesindex der Konsumentenpreise (BIGA) angepasst werden (bei einer Veränderung des Indexes um mindestens 5 Punkte). Mit der beschlossenen Teilrevision wird von dieser Indexklausel abgesehen.
Rumantsch: Plinavon ei igl uorden da gestiun dil parlament communal vegnius adattaus cun ina revisiun parziala. Da niev vegnan ils nums dallas persunas che voteschan mess a protocol ensemen cun lur decisiun (protocol da votaziun) tier mintga votaziun. Il protocol da decisiun existent vegn publicaus suenter l'approbaziun cun il protocol da votaziun sin la pagina d'internet dalla vischnaunca. Aschia vegn la transparenza enviers la populaziun augmentada. Igl avegnir vegnan las vuschs da mintga commembra dil parlament resp. da mintga commember dil parlament ad esser veseivlas el protocol da votaziun.
Deutsch: Zudem wurde die Geschäftsordnung des Gemeindeparlaments mit einer Teilrevision angepasst. Neu werden die Namen der Stimmenden zusammen mit ihrer Stimmabgabe bei jeder Abstimmung zu Protokoll genommen (Abstimmungsprotokoll). Das bisherige Beschlussprotokoll wird nach der Genehmigung mit dem Abstimmungs¬protokoll auf der Internetseite der Gemeinde veröffentlicht. Hierdurch wird die Transparenz gegenüber der Bevölkerung gesteigert, da künftig das Abstimmungsverhalten jeder einzelnen Parlamentarierin bzw. jedes einzelnen Parlamentariers ersichtlich wird.
Rumantsch: La menadra dil Museum Regiunal Surselva, Dr. Ursina Jecklin Candrian, ha presentau la nova exposiziun permanenta ch'ei previda. En quei connex sa vegnir constatau ch'il punct central dalla strategia dil museum per ils proxims onns seigi l'installaziun nova dalla Casa Carniec cun in'exposiziun repassada cumpleinamein sco era – cumplementarmein – cun localitads concepidas da niev per in'utilisaziun multifuncziunala dalla casa. Il parlament communal vegn a decider a caschun d'ina proxima sesida davart in credit ell'altezia da frs. 200'000.00. La nova exposiziun ei persistenta e duei survir allas visitadaras ed als visitaders dil museum per ils proxims 20 onns.
Deutsch: Die Leiterin des Regionalmuseums Surselva, Dr. Ursina Jecklin Candrian, hat die geplante neue Dauerausstellung vorgestellt. Dabei kann festgehalten werden, dass der Kern der Museumsstrategie für die nächsten Jahre die Neueinrichtung der Casa Carniec mit einer vollständig überarbeiteten Dauerausstellung sowie – ergänzend – mit neu konzipierten Räumen für eine multifunktionale Nutzung des Hauses ist. Das Gemeindeparlament wird anlässlich einer nächsten Sitzung über einen Kredit von CHF 200'000.00 befinden. Die neue Ausstellung zeugt von Nachhaltig¬keit und soll für die nächsten 20 Jahre bestehen.
Rumantsch: La basa normativa fuorma il fundament per nies agir communabel ed il svilup da nossa vischnaunca. La visiun, missiun e las valurs defineschan directivas ligiontas e creeschan ina capientscha communabla per nies maletg dil futur e la via, co nus contonschin quel. Quei possibilitescha in svilup consistent, dat in punct d'orientaziun allas autoritads, all'administraziun ed alla populaziun e rinforzescha noss'identitad per in svilup dalla vischnaunca cun claras finamiras.
Deutsch: Die normative Basis bildet das Fundament für das gemeinsame Handeln und die Entwicklung unserer Gemeinde. Vision, Mission und Werte definieren verbindliche Leitplanken und schaffen ein gemeinsames Verständnis für unser Zukunftsbild und den Weg, wie wir dieses erreichen. Dies ermöglicht eine konsistente Entwicklung, gibt Orientierung für Behörden, Verwaltung und Bevölkerung und stärkt unsere Identität für eine zielgerichtete Gemeindeent¬wicklung.
Rumantsch: Ils 16 d'avrel 2025 ha il parlament communal Ilanz/Glion decidiu da conceder ina contribuziun communala da CHF 200'000.00 per la renovaziun totala e modernisaziun dall'exposiziun el Museum Regiunal Surselva (MRS). Cun il project «tipic Surselva» duei l'exposiziun permanenta vegnir renovada e modernisada fundamentalmein. Il futur focussescha l'exposiziun permanenta pli fetg ils tratgs specifics dalla Surselva e metta ultra da quei igl accent sin cuntegns relevants cun in caracter unic ella cuntrada dils museums grischuns. L'exposiziun planisada cuntegn dapli elements activs e duei esser ton sco pusseivel inclusiva e senza barrieras. La modernisaziun dall'exposiziun permanenta ei in pass necessari per preparar il museum per igl avegnir e las pretensiuns midadas dil publicum, en special era dalla generaziun pli giuvna.
Deutsch: Am 16. April 2025 hat das Gemeindeparlament Ilanz/Glion für die Gesamterneuerung und Modernisierung der Dauerausstellung im Museum Regiunal Surselva (MRS) einen Gemeindebeitrag von CHF 200'000.00 gesprochen. Mit dem Projekt «tipic Surselva» soll die in die Jahre gekommene Dauerausstellung grundlegend erneuert und modernisiert werden. Zukünftig fokussiert die Dauerausstellung verstärkt auf die spezifischen Merkmale der Surselva und setzt darüber hinaus auf relevante Inhalte mit Alleinstellungscharakter in der Bündner Museums¬landschaft. Die geplante Ausstellung enthält vermehrt handlungsaktive Elemente und soll so weit als möglich inklusiv und barrierefrei sein. Die Modernisierung der Dauerausstellung ist ein notwendiger Schritt, das Museum für die Zukunft und die veränderten Ansprüche des Publikums, insbesondere auch einer jüngeren Generation, fit zu machen.